CELEX: 32016D1195
Language: ro
Date: 2016-07-04 00:00:00
Title: Decizia de punere în aplicare (UE) 2016/1195 a Comisiei din 4 iulie 2016 privind scutirea serviciilor de curierat și a altor servicii în afara celor poștale din Polonia de la aplicarea Directivei 2014/25/UE a Parlamentului European și a Consiliului privind achizițiile efectuate de entitățile care își desfășoară activitatea în sectoarele apei, energiei, transporturilor și serviciilor poștale și de abrogare a Directivei 2004/17/CE [notificată cu numărul C(2016) 3986] (Text cu relevanță pentru SEE)

22.7.2016   
            
            
               RO
            
            
               Jurnalul Oficial al Uniunii Europene
            
            
               L 197/4
            
         DECIZIA DE PUNERE ÎN APLICARE (UE) 2016/1195 A COMISIEI
   din 4 iulie 2016
   privind scutirea serviciilor de curierat și a altor servicii în afara celor poștale din Polonia de la aplicarea Directivei 2014/25/UE a Parlamentului European și a Consiliului privind achizițiile efectuate de entitățile care își desfășoară activitatea în sectoarele apei, energiei, transporturilor și serviciilor poștale și de abrogare a Directivei 2004/17/CE
   
      
         [notificată cu numărul C(2016) 3986]
      
   
   (Numai textul în limba polonă este autentic)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2014/25/UE a Parlamentului European și a Consiliului din 26 februarie 2014 privind achizițiile efectuate de entitățile care își desfășoară activitatea în sectoarele apei, energiei, transporturilor și serviciilor poștale și de abrogare a Directivei 2004/17/CE (1), în special articolele 34 și 35,
   având în vedere cererea transmisă prin poștă de președintele Oficiului comunicațiilor electronice în numele Poczta Polska S.A., primită la 2 februarie 2016,
   întrucât:
   I.   FAPTELE
   
   
               (1)
            
            
               La 2 februarie 2016, Comisia Europeană a primit prin poștă o cerere oficială din partea președintelui Oficiului comunicațiilor electronice în numele Poczta Polska S.A. (denumit în continuare „solicitantul”) în temeiul articolului 35 alineatul (1) din Directiva 2014/25/UE. Cererea a fost însoțită de un aviz al președintelui Oficiului comunicațiilor electronice, potrivit căruia serviciile menționate îndeplinesc condițiile care justifică exceptarea lor în temeiul articolului 34 din Directiva 2014/25/UE. Comisia consideră că acest aviz nu se califică drept poziție argumentată și motivată în sensul articolului 35 alineatul (2) din Directiva 2014/25/UE, deoarece el reprezintă o simplă afirmație conform căreia condițiile menționate sunt îndeplinite, fără să furnizeze argumente în susținerea acestei afirmații. Ca urmare a cererii, Comisia a fost invitată să stabilească faptul că dispozițiile Directivei 2014/25/UE și procedurile de achiziții publice prevăzute de această directivă nu se aplică pentru serviciile de curierat și alte servicii în afara celor poștale din Polonia.
            
         
               (2)
            
            
               Cererea a fost depusă de către autoritatea competentă – președintele Oficiului comunicațiilor electronice, în conformitate cu articolul 138f din Legea privind achizițiile publice (2), la cererea Poczta Polska S.A în calitate de entitate contractantă, cu sediul social în Varșovia, și acceptată de președintele Oficiului pentru concurență și protecția consumatorilor (UOKiK) și de președintele Biroului de achiziții publice (UZP).
            
         
               (3)
            
            
               La data de 19 februarie 2016, Comisia a solicitat prin e-mail informații suplimentare. Aceste informații au fost transmise de către Oficiul comunicațiilor electronice prin e-mail la 26 februarie 2016, în termenul stabilit de Comisie.
            
         
               (4)
            
            
               În conformitate cu punctul 1 din anexa IV la Directiva 2014/25/UE, Comisia are la dispoziție 105 zile lucrătoare pentru a adopta decizia. Termenul expiră la 7 iulie 2016.
            
         II.   CADRUL JURIDIC
   
   
               (5)
            
            
               Potrivit articolului 34 din Directiva 2014/25/UE, contractele destinate să permită desfășurarea uneia dintre activitățile vizate de articolele 8-14 din respectiva directivă nu fac obiectul respectivei directive dacă, în statul membru în care se desfășoară activitatea, ea este expusă direct concurenței pe piețe la care accesul nu este restricționat. Expunerea directă la concurență se evaluează pe baza unor criterii obiective, ținându-se seama de caracteristicile specifice ale sectorului în cauză. Accesul la o anumită piață se consideră nerestricționat în cazul în care statul membru a pus în aplicare și a aplicat legislația Uniunii referitoare la deschiderea pieței relevante, astfel cum este descrisă în anexa III la Directiva 2014/25/UE. În conformitate cu litera (F) din anexa respectivă, Directiva 97/67/CE a Parlamentului European și a Consiliului (3) (denumită în continuare „Directiva privind serviciile poștale”), astfel cum a fost modificată prin Directiva 2002/39/CE a Parlamentului European și a Consiliului (4) și Directiva 2008/6/CE a Parlamentului European și a Consiliului (5), constituie legislația relevantă a Uniunii privind deschiderea piețelor serviciilor poștale.
            
         
               (6)
            
            
               Polonia a pus în aplicare Directiva privind serviciile poștale în temeiul Legii din 23 noiembrie 2012 – Legea privind serviciile poștale (6) care a devenit aplicabilă de la 1 ianuarie 2013 în ceea ce privește serviciile de colectare, sortare, transport și livrare de produse de curierat și serviciile referitoare la articolele de corespondență neadresată. Pentru aceste servicii, Polonia a atins nivelul suficient de deschidere a pieței, iar accesul la piață ar trebui considerat nerestricționat în conformitate cu articolul 34 din Directiva 2014/25/UE.
            
         
               (7)
            
            
               De asemenea, se poate observa că niciunul dintre serviciile pentru care a fost depusă cererea nu a făcut obiectul unui monopol legal în trecut. Numai serviciile poștale definite la articolul 7 din Directiva 97/67/CE astfel cum a fost modificată prin Directiva 2002/39/CE și Directiva 2008/6/CE au fost rezervate pentru prestatorii de servicii universale desemnați. Prin punerea în aplicare a Directivei 2008/6/CE, toate statele membre, inclusiv Polonia, și-au liberalizat complet piețele serviciilor poștale și, cu excepția serviciilor prevăzute la articolul 8 din directiva menționată anterior, niciun serviciu poștal nu ar trebui să facă obiectul unui monopol legal.
            
         
               (8)
            
            
               Cererea vizează activitățile referitoare la furnizarea de servicii poștale și de alte servicii în afara celor poștale, cu condiția ca asemenea servicii să fie furnizate de către o entitate care furnizează și servicii poștale, care sunt enumerate ca fiind relevante în temeiul Directivei 2004/17/CE a Parlamentului European și a Consiliului (7), care era temeiul juridic pe care se baza cererea. Aceste servicii sunt următoarele:
               
                           1.
                        
                        
                           colectarea, sortarea, transportul și livrarea de produse de curierat;
                        
                     
                           2.
                        
                        
                           serviciile de imprimare și ambalare;
                        
                     
                           3.
                        
                        
                           serviciile referitoare la articolele de corespondență neadresată;
                        
                     
                           4.
                        
                        
                           serviciile referitoare la ordinele de plată internaționale;
                        
                     
                           5.
                        
                        
                           serviciile referitoare la plățile într-un cont bancar;
                        
                     
                           6.
                        
                        
                           serviciile caselor de schimb valutar (bureaux de change);
                        
                     
                           7.
                        
                        
                           serviciile de brokeraj referitoare la plata prestațiilor de pensie;
                        
                     
                           8.
                        
                        
                           serviciile referitoare la vânzarea de produse bancare;
                        
                     
                           9.
                        
                        
                           serviciile referitoare la vânzarea de produse de asigurare;
                        
                     
                           10.
                        
                        
                           serviciile referitoare la retragerile de numerar care utilizează un card de plată;
                        
                     
                           11.
                        
                        
                           serviciile de manipulare a numerarului;
                        
                     
                           12.
                        
                        
                           serviciile de transport rutier de mărfuri;
                        
                     
                           13.
                        
                        
                           servicii de depozitare.
                        
                     
         
               (9)
            
            
               Printre servicii, în afara celor poștale, care fac obiectul acestei cereri, se remarcă faptul că serviciile enumerate la punctele 4-13 din considerentul precedent, deși intră în domeniul de aplicare al Directivei 2004/17/CE, nu fac obiectul Directivei 2014/25/UE. Pentru aceste servicii, legiuitorul a examinat deja situația concurențială și a constatat că este de așa natură încât disciplina ultimei directive nu mai este necesară în ceea ce privește achizițiile efectuate pentru desfășurarea acestor activități, care, prin urmare, au fost excluse din domeniul său de aplicare.
            
         
               (10)
            
            
               Expunerea directă la concurență pe o anumită piață se evaluează pe baza a diverse criterii, niciunul dintre acestea nefiind decisiv în sine. În ceea ce privește piețele vizate de cerere, cota de piață a principalilor actori pe o anumită piață constituie un criteriu care ar trebui luat în considerare. În cele din urmă, chestiunea posibilelor obstacole la intrare poate fi, de asemenea, relevantă. Deoarece condițiile variază în funcție de diferitele activități care fac obiectul cererii, analiza situației concurențiale ar trebui să ia în considerare situațiile diferite de pe fiecare piață.
            
         
               (11)
            
            
               Prezenta decizie nu aduce atingere aplicării normelor în materie de concurență. Mai precis, criteriile și metodologia utilizate pentru evaluarea expunerii directe la concurență în temeiul articolului 35 din Directiva 2014/25/UE nu sunt neapărat identice cu cele utilizate pentru efectuarea unei evaluări în temeiul articolului 101 sau al articolului 102 din tratat sau în temeiul Regulamentului (CE) nr. 139/2004 al Consiliului (8).
            
         III.   EVALUAREA
   
   
               (12)
            
            
               Solicitantul, Poczta Polska S.A., este o entitate contractantă în sensul de entitate contractantă de la articolul 4 alineatul (1) litera (a) din Directiva 2014/25/UE, care desfășoară activități legate de serviciile poștale menționate la articolul 13 din Directiva 2014/25/UE.
            
         
               (13)
            
            
               Întreprinderile asociate cu entitatea contractantă, la cererea cărora solicitantul a depus această cerere, care efectuează activitatea care stă la baza cererii, sunt următoarele întreprinderi: Pocztowe Towarzystwo Ubezpieczeń Wzajemnych, Pocztowa Agencja Usług Finansowych S.A., Pocztylion-Arka Powszechne Towarzystwo Emerytalne S.A., Bank Pocztowy S.A.
            
         
               (14)
            
            
               În scopul evaluării, activitățile relevante sunt următoarele:
               
                           (a)
                        
                        
                           serviciile de colectare, sortare, transport și livrare de produse de curierat,
                        
                     
                           (b)
                        
                        
                           serviciile referitoare la articolele de corespondență neadresată,
                        
                     
                           (c)
                        
                        
                           serviciile de imprimare și ambalare.
                        
                     
         
      Serviciile de colectare, sortare, transport și livrare de produse de curierat
   
   
               (15)
            
            
               Comisia a considerat în deciziile anterioare că piața pentru serviciile de livrare a corespondenței poate fi segmentată în serviciu poștal de bază și serviciu de curierat rapid sau de curierat (9). În plus față de colectarea, transportul și livrarea mai rapide și mai fiabile ale obiectelor poștale, poșta rapidă se caracterizează prin furnizarea de servicii suplimentare, cum ar fi garantarea livrării la o dată precisă, livrarea către destinatar în persoană sau urmărirea și localizarea obiectelor poștale de-a lungul procesului de distribuție. Definiția propusă de solicitant este în conformitate cu deciziile anterioare ale Comisiei. În sensul prezentei decizii și fără a aduce atingere dreptului concurenței, piața relevantă a produsului este definită ca fiind distribuția de produse de curierat.
            
         
               (16)
            
            
               În ceea ce privește piața geografică, în deciziile sale anterioare, Comisia a considerat că piețele serviciilor poștale, care ar putea include piețe mai restrânse (de exemplu, serviciile corespondenței scrise, serviciile de livrare a coletelor mici) păreau să aibă o dimensiune națională (10). În plus, Comisia a considerat, de asemenea, că, de exemplu, piața pentru livrarea internațională de colete mici avea o dimensiune națională (11). Definiția propusă de către solicitant este în conformitate cu deciziile anterioare ale Comisiei. Având în vedere că nu există niciun motiv să se presupună o acoperire mai largă sau mai restrânsă a pieței, în sensul prezentei decizii și fără a aduce atingere dreptului concurenței, piața geografică pentru serviciile de curierat are o dimensiune națională
            
         
               (17)
            
            
               În ceea ce privește evaluarea faptului dacă activitatea este expusă direct concurenței, pe baza informațiilor furnizate de solicitant și, de asemenea, pe baza ultimului raport al piețelor poștale din Polonia, (12) se poate stabili că există mai mulți operatori activi pe piață pentru serviciile expres și de curierat, inclusiv filiale ale tuturor integratorilor de mari dimensiuni (de exemplu, UPS; DHL; FedEx), filiale ale operatorilor poștali naționali activi în acest segment al pieței serviciilor poștale (de exemplu, DPD; GLS) și furnizori naționali (de exemplu, InPost; K-EX).În conformitate cu informațiile disponibile (13), cota de piață a Poczta Polska în cadrul acestui segment al pieței a fost de aproape 12 % în termeni de volum și de 9 % în termeni de cifră de afaceri în 2014, comparativ cu aproape 3 % în termeni de volum și de 5 % în termeni de cifră de afaceri în 2013.
            
         
               (18)
            
            
               Cotele de piață ale concurenților Poczta Polska S.A. par să fie mai mari sau comparabile cu cele ale Poczta Polska S.A.. Cotele de piață ale celor mai mari concurenți în termeni de cifră de afaceri sunt, respectiv: […] [… %] în 2013 și […] în 2014; […] [… %] în 2013 și [… %] în 2014; […] [… %] în 2013 și [… %] în 2014; […] [… %] în 2013, [… %] în 2014; […] [… %] în 2013 și [… %] în 2014 (14).
            
         
               (19)
            
            
               În sensul prezentei decizii și fără a aduce atingere dreptului concurenței, factorii enumerați în considerentele 15-18 ar trebui să fie considerați un indiciu al faptului că, în Polonia, această activitate este expusă concurenței. Prin urmare, întrucât sunt îndeplinite condițiile prevăzute la articolul 34 din Directiva 2014/25/UE, ar trebui să se stabilească faptul că Directiva 2014/25/UE nu se aplică în cazul contractelor destinate să permită desfășurarea acestei activități în Polonia.
            
         
      Serviciile referitoare la corespondența neadresată
   
   
               (20)
            
            
               Corespondența publicitară neadresată este caracterizată prin absența unei anumite adrese de destinație prin care destinatarul final să fie identificat în mod individual. Este o corespondență publicitară nesolicitată, care îndeplinește anumite criterii, cum ar fi: greutate, format, conținut și aspect de distribuire uniforme pentru un grup de destinatari.
            
         
               (21)
            
            
               Comisia a considerat în deciziile anterioare că piața pentru serviciile de livrare a corespondenței poate fi segmentată în piețe de livrare a corespondenței adresate și piețe de livrare a corespondenței neadresate (15).
            
         
               (22)
            
            
               Pe baza informațiilor furnizate de UKE și având în vedere practica existentă a Comisiei, în scopul prezentei decizii și fără a aduce atingere dreptului concurenței, piața relevantă a produsului ar putea fi definită ca servicii legate de distribuirea articolelor de corespondență neadresată.
            
         
               (23)
            
            
               În conformitate cu practica anterioară a Comisiei, din punct de vedere geografic, livrarea corespondenței neadresate este, în principiu, națională, deoarece rețelele de furnizare sunt organizate la nivel național, există diferențe probabile de prețuri între diferite state membre și majoritatea articolelor de corespondență neadresată sunt materiale publicitare, unde limba este un factor important al publicului vizat (destinatari). Definiția propusă de către solicitant este în conformitate cu deciziile anterioare ale Comisiei. Având în vedere că nu există niciun motiv să se presupună o acoperire mai largă sau mai restrânsă a pieței, în sensul prezentei decizii și fără a aduce atingere dreptului concurenței, piața geografică pentru serviciile referitoare la corespondența neadresată are o dimensiune națională
            
         
               (24)
            
            
               Cotele de piață ale concurenților Poczta Polska S.A. par să fie mai mari sau comparabile cu cele ale Poczta Polska S.A.. Cotele de piață ale celor mai mari concurenți în termeni de cifră de afaceri sunt, respectiv: […] în termeni de cifră de afaceri [… %] în 2013, în [… %] in 2014; […] [… %] în 2013, [… %] în 2014; […] [… %] în 2013, [… %] în 2014. Cota de piață a Poczta Polska S.A. a fost mică în comparație cu cea a concurenților săi, reprezentând 6,2 % în termeni de volum și 13,94 % în termeni de cifră de afaceri în 2014 (16).
            
         
               (25)
            
            
               Pe baza informațiilor furnizate în cerere și ținând seama de raportul UKE din 2014, se pare că există mai mulți concurenți ai Poczta Polska pe această piață. Având în vedere cota lor de piață stabilă în 2013 și 2014 și având în vedere faptul că nu există aproape nicio barieră în calea intrării pe această piață, se poate presupune, cu un anumit grad de certitudine, că Poczta Polska este în prezent expusă concurenței directe și se va confrunta cu constrângeri concurențiale și în viitorul apropiat.
            
         
               (26)
            
            
               În sensul prezentei decizii și fără a aduce atingere dreptului concurenței, factorii enumerați în considerentele 20-25 ar trebui să fie considerați un indiciu al faptului că, în Polonia, această activitate este expusă concurenței. Prin urmare, întrucât sunt îndeplinite condițiile prevăzute la articolul 34 din Directiva 2014/25/UE, ar trebui să se stabilească faptul că Directiva 2014/25/UE nu se aplică în cazul contractelor destinate să permită desfășurarea acestei activități în Polonia.
            
         
      Serviciile de imprimare și ambalare
   
   
               (27)
            
            
               Serviciile de imprimare și ambalare sunt oferite sub forma unui pachet de servicii pentru livrarea în masă, ceea ce este o practică curentă în ceea ce privește corespondența în masă. Pachetul include, printre altele, recepționarea documentelor, imprimarea, plierea și înfolierea, ambalarea.
            
         
               (28)
            
            
               Pentru a-și mări eficiența din punctul de vedere al costurilor, întreprinderile externalizează deseori astfel de procese interne unor părți terțe.
            
         
               (29)
            
            
               Pe baza informațiilor furnizate de UKE și având în vedere practica existentă a Comisiei (17), în scopul prezentei decizii și fără a aduce atingere dreptului concurenței, piața relevantă a produsului este definită ca servicii legate de imprimarea și ambalarea articolelor de corespondență.
            
         
               (30)
            
            
               În conformitate cu deciziile anterioare ale Comisiei, piața de livrare pentru imprimare și ambalare este, în principiu, națională. În primul rând, imprimarea este organizată la nivel național, chiar dacă este posibil ca uneori imprimarea să fie realizată în afara teritoriului național. În al doilea rând, există diferențe în ceea ce privește prețurile în diferite state membre. În al treilea rând, majoritatea acestor servicii sunt efectuate pentru expeditori naționali efectivi sau potențiali în vederea optimizării proceselor interne și al reducerii costurilor.
            
         
               (31)
            
            
               Definiția propusă de către solicitant este în conformitate cu deciziile anterioare ale Comisiei. Având în vedere că nu există niciun motiv să se presupună o acoperire mai largă sau mai restrânsă a pieței, în sensul prezentei decizii și fără a aduce atingere dreptului concurenței, piața geografică pentru serviciile de imprimare și ambalare are o dimensiune națională.
            
         
               (32)
            
            
               Cota de piață a Poczta Polska S.A. este foarte mică, reprezentând doar 1,17 % în 2014 (18).
            
         
               (33)
            
            
               Cotele de piață ale concurenților Poczta Polska S.A. sunt semnificativ mai mari. Cotele de piață ale principalilor actori în termeni de cifră de afaceri sunt următoarele: Emerson Polska sp. z o.o. S.K.A. 28,4 % în 2013 și 24,6 % în 2014; Unizeto Technologies S.A. 21,2 % în 2013 și 21,0 % în 2014; Inforsys S.A. 17,8 % în 2013 și 20,7 % in 2014 (19).
            
         
               (34)
            
            
               Pe baza informațiilor furnizate în cerere și ținând seama de raportul UKE din 2014, se poate concluziona că Poczta Polska S.A. este în prezent expusă concurenței directe și se va confrunta cu constrângeri concurențiale și în viitorul apropiat.
            
         
               (35)
            
            
               În sensul prezentei decizii și fără a aduce atingere dreptului concurenței, factorii enumerați în considerentele 27-34 ar trebui să fie considerați un indiciu al faptului că, în Polonia, această activitate este expusă concurenței. Prin urmare, întrucât sunt îndeplinite condițiile prevăzute la articolul 34 din Directiva 2014/25/UE, ar trebui să se stabilească faptul că Directiva 2014/25/UE nu se aplică în cazul contractelor destinate să permită desfășurarea acestei activități în Polonia.
            
         IV.   CONCLUZIE
   
   
               (36)
            
            
               Având în vedere factorii examinați în considerentele 3-35, condiția expunerii directe la concurență prevăzută la articolul 34 din Directiva 2014/25/UE ar trebui considerată ca fiind îndeplinită în Polonia cu privire la următoarele servicii:
               
                           (a)
                        
                        
                           colectarea, sortarea, transportul și livrarea de produse de curierat;
                        
                     
                           (b)
                        
                        
                           articolele de corespondență neadresată;
                        
                     
                           (c)
                        
                        
                           serviciile de imprimare și ambalare.
                        
                     
         
               (37)
            
            
               Din moment ce condiția privind accesul nerestricționat pe piață este considerată ca fiind îndeplinită, Directiva 2014/25/UE nu ar trebui să se aplice atunci când entitățile contractante atribuie contracte destinate să permită furnizarea, în Polonia, a serviciilor de colectare, sortare, transport și livrare de produse de curierat, a serviciilor de imprimare și ambalare și a serviciilor referitoare la articolele de corespondență neadresată, nici atunci când se organizează concursuri în vederea desfășurării unei astfel de activități în zona geografică respectivă.
            
         
               (38)
            
            
               Prezenta decizie se bazează pe situația de drept și de fapt constatată din 2 februarie 2016 până în 23 martie 2016, așa cum rezultă din informațiile transmise de solicitant, precum și pe raportul UKE din 2014. Aceasta poate fi revizuită dacă, în urma unor modificări semnificative ale situației de drept sau de fapt, condițiile de aplicabilitate a articolului 34 din Directiva 2014/25/UE nu mai sunt îndeplinite.
            
         
               (39)
            
            
               Măsurile prevăzute de prezenta decizie sunt conforme cu avizul Comitetului consultativ pentru achiziții publice,
            
         ADOPTĂ PREZENTA DECIZIE:
   Articolul 1
   Directiva 2014/25/UE nu se aplică contractelor atribuite de entități contractante și destinate să permită furnizarea următoarelor servicii în Polonia:
   
               (a)
            
            
               colectarea, sortarea, transportul și livrarea de produse de curierat;
            
         
               (b)
            
            
               articolele de corespondență neadresată;
            
         
               (c)
            
            
               serviciile de imprimare și ambalare.
            
         Articolul 2
   Prezenta decizie se adresează Republicii Polone.
   
      Adoptată la Bruxelles, 4 iulie 2016.
      
         
            Pentru Comisie
         
         Elżbieta BIEŃKOWSKA
         
            Membru al Comisiei
         
      
   
   
      (1)  JO L 94, 28.3.2014, p. 243.
   
      (2)  Monitorul Oficial 2013, punctul 907, cu modificările ulterioare.
   
      (3)  Directiva 97/67/CE a Parlamentului European și a Consiliului din 15 decembrie 1997 privind normele comune pentru dezvoltarea pieței interne a serviciilor poștale ale Comunității și îmbunătățirea calității serviciului (JO L 15, 21.1.1998, p. 14).
   
      (4)  Directiva 2002/39/CE a Parlamentului European și a Consiliului din 10 iunie 2002 de modificare a Directivei 97/67/CE privind continuarea deschiderii spre concurență a serviciilor poștale ale Comunității (JO L 176, 5.7.2002, p. 21).
   
      (5)  Directiva 2008/6/CE a Parlamentului European și a Consiliului din 20 februarie 2008 de modificare a Directivei 97/67/CE cu privire la realizarea integrală a pieței interne a serviciilor poștale ale Comunității (JO L 52, 27.2.2008, p. 3).
   
      (6)  Monitorul Oficial 2012, punctul 1529.
   
      (7)  Directiva 2004/17/CΕ a Parlamentului European și a Consiliului din 31 martie 2004 de coordonare a procedurilor de atribuire a contractelor de achiziții în sectoarele apei, energiei, transporturilor și serviciilor poștale (JO L 134, 30.4.2004, p. 1).
   
      (8)  Regulamentul (CE) nr. 139/2004 al Consiliului din 20 ianuarie 2004 privind controlul concentrărilor economice între întreprinderi [Regulamentul (CE) privind concentrările economice] (JO L 24, 29.1.2004, p. 1).
   
      (9)  Decizia 90/16/CEE a Comisiei (JO L 10, 12.1.1990, p. 47) și Decizia 90/456/CEE a Comisiei (JO L 233, 28.8.1990, p. 19).
   
      (10)  Cauza nr. COMP/M.2908 Deutsche Post/DHL (II), considerentul 20 și cauza nr. COMP/M.5152- Posten AB/Post Danmark A/S, considerentele 64-74, nr. COMP/M.6570 – UPS/TNT Express, considerentul 243, cauza COMP 39562 Slovak Post.
   
      (11)  Cauza nr. COMP/M.5152 – Posten AB/Post Danmark A/S, considerentul 74.
   
      (12)  Raportul Urzad Komunikacji Elektronicznej din 2014, tabelul 17, p. 35.
   
      (13)  Raport o stanie rynku pocztowego za rok 2014, p. 44.
   
      (14)  […] informații confidențiale.
   
      (15)  Cauza COMP/M.5152 – Posten AB/Post DanmarkA/S.
   
      (16)  Raportul Urzad Komunikacji Elektronicznej din 2014, tabelul 20, p. 46
   
      (17)  Decizia de punere în aplicare 2014/184/UE a Comisiei din 2 aprilie 2014 privind scutirea anumitor servicii din sectorul poștal din Austria de la aplicarea Directivei 2004/17/CE a Parlamentului European și a Consiliului de coordonare a procedurilor de atribuire a contractelor de achiziții în sectoarele apei, energiei, transporturilor și serviciilor poștale (JO L 101, 4.4.2014, p. 4), considerentul 76.
   
      (18)  În conformitate cu informațiile prezentate de solicitant.
   
      (19)  Ibid.